smcproject/ml-wiki-sentences huggingface dataset:
റീസർവെ സമയത്ത് തങ്ങളുടെ ഭൂമി സംബന്ധിച്ച അവകാശരേഖകൾ ഉദ്യോഗസ്ഥർക്ക് കൃത്യമായി പരിശോധനയ്ക്ക് നൽകുവാനോ, സ്ഥലത്തിന്റെ കൈവശാതിർത്തി കൃത്യമായി ചൂണ്ടിക്കാട്ടാനോ, പരസ്പരം അതിർത്തി തർക്കങ്ങൾ രമ്യമായി പരിഹരിച്ച് അതിർത്തി പുന:സ്ഥാപിക്കാനോ ഭൂവുടമകൾ താൽപര്യം കാണിക്കാറില്ല.
അതുകൊണ്ടുതന്നെ റീസർവെ റിക്കാർഡിൽ ടി ഭൂവുടമകളുടെ വിവരം ഉൾപ്പെടുത്താൻ സാധിക്കാതെ വരികയും  റീസർവെയ്ക്ക് മുമ്പ് കരമടച്ചിരുന്ന ഭൂവുടമകൾക്ക് റീസർവെയ്ക്ക് ശേഷം കരം അടയ്ക്കാൻ സാധിക്കാതെ വരുന്ന സാഹചര്യം ഉണ്ടാകാറുണ്ട്.
റീസർവെയിൽ ശരിയായ പേരുവിവരങ്ങൾ ചേർത്ത് റിക്കാർഡുകൾ തയ്യാറാക്കിയില്ലായെങ്കിൽ ഭാവിയിൽ ഭൂമി സംബന്ധമായ എല്ലാ ഇടപാടുകൾക്കും ബുദ്ധിമുട്ടുണ്ടാകും.
ആയതിനാൽ ഭൂവുടമകൾ ചുവടെ ചേർക്കും പ്രകാരമുള്ള നടപടികൾ സ്വീകരിക്കുന്നത്, കുറ്റമറ്റ റിക്കാർഡുകൾ തയ്യാറാക്കുന്നതിന് സഹായകമാകും.
ഓരോ ഭൂവുടമകളുടെയും കൈവശ ഭൂമിയുടെ അതിർത്തികൾ വ്യക്തമായി സ്ഥാപിച്ച് റീസർവെ സമയത്ത് സർവെ ഉദ്യോഗസ്ഥനെ ബോധ്യപ്പെടുത്തണം.
വസ്തു സംബന്ധമായ  അവകാശ രേഖകൾ (ആധാരം, പട്ടയം, പട്ടയസ്കെച്ച് മുതലായവ) ഉദ്യോഗസ്ഥർ ആവശ്യപ്പെടുമ്പോൾ പരിശോധനയ്ക്ക് നൽകണം.
സർവെ ഉദ്യോഗസ്ഥർക്ക് വസ്തുവിനെ സംബന്ധിക്കുന്ന ആവശ്യമായ വിവരങ്ങൾ നൽകണം.
കൈവശ ഭൂമിയുടെ അതിർത്തിയിൽ സർവെ അടയാളങ്ങൾ സ്ഥാപിക്കുന്നതിന് സഹകരിക്കണം.
റീസർവെ പൂർത്തീകരണത്തിന് മുന്നോടിയായി സർവെ റിക്കാർഡുകൾ (കരട്) പരിശോധിച്ച് ശരിയാണെന്ന് ബോധ്യപ്പെടുന്നതിനും അപാകതയുള്ള പക്ഷം അവ പരിഹരിക്കുന്നതിനും നിശ്ചിത സമയപരിധിക്കുള്ളിൽ നൽകുന്ന അവസരങ്ങൾ വസ്തു ഉടമസ്ഥർ പ്രയോജന പ്പെടുത്തേണ്ടതാണ്.
ആധുനിക സർവെ
ശാസ്ത്രീയമായ സർവെ രീതികൾ ആരംഭിച്ചത് മുതൽ ചെയിൻ, ക്രോസ്റ്റാഫ്, തിയോഡലൈറ്റ് എന്നീ ഉപകരണങ്ങൾ ഉപയോഗിച്ചാണ് സർവെ ചെയ്ത് സ്കെച്ചുകൾ തയ്യാറാക്കി വന്നിരുന്നത്.
ആധുനിക സർവെ ഉപകരണങ്ങളായ ഇലക്ട്രോണിക്സ് ടോട്ടൽ സ്റ്റേഷൻ (ഇ.റ്റി.എസ്), ഗ്ലോബൽ പൊസിഷനിംഗ് സിസ്റ്റം (ജി.പി.എസ്) എന്നിവ ഉപയോഗിച്ച് ഏറ്റവും കൃത്യതയോടു കൂടിയും, കാര്യക്ഷമമായും ഭൂമി അളന്ന് തിട്ടപ്പെടുത്തി ഡിജിറ്റൽ സർവെ റിക്കാർഡുകൾ തയ്യാറാക്കുന്നു.
ഇത്തരത്തിൽ സർവെ ചെയ്യുന്നതിനാൽ ഡിജിറ്റലായും, സമയബന്ധിതമായും ഒരു വില്ലേജിന്റെ സർവെ പൂർത്തീകരിക്കാൻ സാധിക്കുന്നു.
ഇതിനോടനുബന്ധിച്ച് റവന്യൂ ഭരണത്തിനാവശ്യമായ രജിസ്റ്ററുകൾ തയ്യാറാക്കുന്നതിനു വേണ്ടി പ്രത്യേകം സോഫ്റ്റ് വെയറുകൾ ഉപയോഗിക്കുന്നു.
ഒരു പ്രദേശം ആധുനിക സർവെ ഉപകരണമായ ഇലക്ട്രോണിക് ടോട്ടൽ സ്റ്റേഷൻ ഉപയോഗിച്ച് ജി.പി.എസ് സ്റ്റേഷന്റെ അക്ഷാംശ രേഖാംശ വാല്യുവിനെ ആസ്പദമാക്കി സർവെ ചെയ്യുന്നതിനാൽ വളരെയധികം കൃത്യതയും, സുതാര്യവുമായ റിക്കാർഡുകൾ ലഭിക്കുന്നു.
റിക്കാർഡുകൾ ഡിജിറ്റൈസ് ചെയ്യുന്നതിനായി സംസ്ഥാനത്ത് പാലക്കാട് ഒഴികെയുളള എല്ലാ ജില്ലകളിലും ജില്ലാ ഡിജിറ്റെസേഷൻ സെന്ററുകൾ സ്ഥാപിച്ചിട്ടുണ്ട്.
ടി സെന്ററുകളുടെ പ്രവർത്തനം ഏകോപിപ്പിക്കുന്നതിനായി തിരുവനന്തപുരത്ത് സെൻട്രൽ  ഡിജിറ്റൈസേഷൻ സെന്ററും സർവെ വകുപ്പിന്റെ  കേരള ലാൻഡ് ഇൻഫർമേഷൻ മിഷൻ എന്ന  മിഷൻ മോഡ് പ്രോജക്ടിന്റെ ഭാഗമായി പ്രവർത്തിച്ചു വരുന്നു.
റീസർവെ റിക്കാർഡുകളിൽ തിരുത്തലുകളും മാറ്റങ്ങളും വരുത്തുന്നതിന് നിലവിലുള്ള സംവിധാനം
ഒരു വില്ലേജിലെ റീസർവെ ചെയ്യുന്ന സമയത്ത് തന്നെ ടി വില്ലേജിലെ ഭൂവുടമകൾക്ക് ഭൂമിയെ സംബന്ധിച്ചുള്ള പരാതികളും അതിർത്തി തർക്കങ്ങളും പരിഹരിക്കുന്നതിന് വേണ്ടി ബന്ധപ്പെട്ട സർവെ സൂപ്രണ്ടിന് പരാതി നൽകാവുന്നതാണ്.
ഇതിനെ അസ്സൽ ഭുപരാതി (OLC–Original Land Complaints) എന്ന് പറയുന്നു.
ഇപ്രകാരം ലഭിക്കുന്ന പരാതികൾ ബന്ധപ്പെട്ട ഉദ്യോഗസ്ഥർ പരിശോധിച്ച് നീതിയുക്തമായി തീരുമാനമെടുത്ത് അപേക്ഷകനെ അറിയിക്കുന്നതാണ്.
ഒരു വില്ലേജിലെ റീസർവെ പൂർത്തിയായതിന് ശേഷം റീസർവെയുടെ പ്രാഥമിക വിജ്ഞാപനമായ സർവെ അതിരടയാള നിയമത്തിലെ സെക്ഷൻ 9(2) പ്രസിദ്ധീകരിച്ച് ഒരു മാസം റീസർവെ റിക്കാർഡുകൾ ബന്ധപ്പെട്ട വില്ലേജിൽ വസ്തു ഉടമസ്ഥർക്ക് പരിശോധനയ്ക്കായി പ്രദർശനത്തിന് വയ്ക്കുന്നു.
ടി കാലയളവിൽ വസ്തു ഉടമസ്ഥർക്ക് റീസർവെ ഉദ്യോഗസ്ഥരുടെ സഹായത്താൽ തങ്ങളുടെ വസ്തുവിന്റെ റീസർവെ റിക്കാർഡുകൾ പരിശോധിക്കാവുന്നതും എന്തെങ്കിലും ആക്ഷേപമുള്ളപക്ഷം ബന്ധപ്പെട്ട റീസർവെ അസിസ്റ്റന്റ് ഡയറക്ടർക്ക് നിശ്ചിത ഫാറത്തിൽ പരാതി സമർപ്പിക്കാവുന്നതുമാണ്.
ഇതിനെ അപ്പീൽ ഭൂപരാതി (ALC–Appeal Land Complaints) എന്ന് പറയുന്നു.
ബന്ധപ്പെട്ട ഉദ്യോഗസ്ഥർ ഇത് പരിശോധിച്ച് നീതിയുക്തമായി തീരുമാനമെടുത്ത് അപേക്ഷകനെ അറിയിക്കുന്നതാണ്.
ഇത്തരത്തിൽ വരുന്ന മാറ്റങ്ങൾ കൂടി ഉൾപ്പെടുത്തിക്കൊണ്ട് തയ്യാറാക്കുന്ന റീസർവെ റിക്കാർഡുകളാണ് അന്തിമ വിജ്ഞാപനമായ സെക്ഷൻ 13 പ്രസിദ്ധീകരിച്ച് കൊണ്ട് റവന്യു ഭരണത്തിന് വില്ലേജുകളിലേയ്ക്ക് കൈമാറുന്നത്.
റീസർവെ റിക്കാർഡുകൾ റവന്യു ഭരണത്തിന് വില്ലേജുകളിലേയ്ക്ക് കൈമാറിയതിന് ശേഷവും റിക്കാർഡിൽ എന്തെങ്കിലും തിരുത്തലുകളോ മാറ്റങ്ങളോ ആവശ്യമുള്ള പക്ഷം ഭൂവുടമസ്ഥർക്ക് ബന്ധപ്പെട്ട താലൂക്കിലെ ഭൂരേഖ തഹസീൽദാർക്ക് നിശ്ചിത ഫോറത്തിൽ അപേക്ഷ സമർപ്പിച്ച് പരിഹാരം കാണാവുന്നതാണ്.
സർവെ റിക്കാർഡുകൾ ലഭിക്കുന്ന കാര്യാലയങ്ങൾ
റീസർവെ പൂർത്തിയാക്കിയ വില്ലേജുകളുടെ റിക്കാർഡുകൾ തിരുവനന്തപുരം സെൻട്രൽ സർവെ ഓഫീസ് അസിസ്റ്റന്റ് ഡയറക്ടറുടെ കാര്യാലയം, ബന്ധപ്പെട്ട താലൂക്കാഫീസ്, വില്ലേജാഫീസ് എന്നിവടങ്ങളിൽ നിന്ന് അഞ്ച് രൂപയുടെ കോർട്ട് ഫീ സ്റ്റാമ്പ് പതിച്ച അപേക്ഷ നൽകി നിശ്ചിത ഫീസടച്ച് കൈപ്പറ്റാവുന്നതാണ്.
കൂടാതെ ലഭ്യമായ മുൻ സർവെ റിക്കാർഡുകൾ സെൻട്രൽ സർവെ ഓഫീസ് അസിസ്റ്റൻറ് ഡയറക്ടറുടെ കാര്യാലയത്തിൽ നിന്നും ഇതേ രീതിയിൽ ലഭിക്കുന്നതാണ്.
ഇ-രേഖ സംബന്ധിച്ച വിവരങ്ങൾ (ഓൺലൈൻ സേവനങ്ങൾ )
സർവെയും ഭൂരേഖയും വകുപ്പിൽ വർഷങ്ങൾ പഴക്കമുള്ള റിക്കാർഡുകൾ ആധുനിക രീതിയിൽ സംരക്ഷിക്കുന്നതിന് വേണ്ടിയുള്ള പ്രോജക്ടാണ് ഇ-രേഖ പദ്ധതി.
ഈ പദ്ധതിയിൽ സർവെ റിക്കാർഡുകൾ പ്രിസർവേഷൻ, സ്കാനിംഗ് എന്നീ രണ്ട് പ്രക്രിയകളിലൂടെ സംരക്ഷിച്ച് വരുന്നു.
പഴയ റിക്കാർഡുകളെ fumigation, stain removal, lamination, re-binding എന്നീ പ്രക്രിയകൾ നടത്തിയാണ് പ്രിസർവേഷൻ ജോലികൾ ചെയ്യുന്നത്.
ഇത്തരത്തിൽ പ്രിസർവേഷൻ ചെയ്ത റിക്കാർഡുകൾ പേജ് ക്രമത്തിൽ  സ്കാൻ ചെയ്തു സൂക്ഷിച്ചിട്ടുള്ളതിനാൽ പകർപ്പുകൾ ആവശ്യമുള്ള പക്ഷം സ്കാനിംഗ് ചെയ്തു സൂക്ഷിക്കുന്നവയിൽ നിന്നും പ്രിന്റൗട്ട് ആയോ, സി.ഡിയിലേക്കോ പകർപ്പ് എടുക്കുവാൻ സാധിക്കുന്നതാണ്.
ഇപ്രകാരം പകർപ്പ് എടുക്കാൻ സാധിക്കുന്നത് വഴി  റിക്കാർഡുകൾക്ക് കേടുപാടുകൾ സംഭവിക്കുന്നത് ഒഴിവാക്കുന്നതിനും വളരെക്കാലം സംരക്ഷിക്കുന്നതിനും സാധിക്കുന്നു.
സ്കാനിംഗ് പൂർത്തിയാക്കിയ റിക്കാർഡുകൾ പ്രത്യേകമായി തയ്യാർ ചെയ്തിട്ടുള്ള മോഡേൺ റിക്കാർഡ് റൂമുകളിലേയ്ക്ക് മാറ്റി സൂക്ഷിക്കുന്നു.
ഡിജിറ്റൈസ് ചെയ്തിട്ടുള്ള സർവെ റിക്കാർഡുകൾ www.erekha.kerala.gov.in എന്ന വെബ് പോർട്ടലിൽ നൽകിയിട്ടുള്ളതും പൊതു ജനങ്ങൾക്ക് ഓൺലൈൻ മുഖേന സൗജന്യമായി കാണുന്നതിനും ആവശ്യമുള്ളവയുടെ പകർപ്പ് നിശ്ചിത തുക അടച്ച്  സ്വന്തമാക്കാവുന്നതാണ്.
വകുപ്പ് നൽകുന്ന സർവ്വെ പരിശീലന പരിപാടികൾ
വകുപ്പിനു കീഴിൽ തിരുവനന്തപുരം, കോട്ടയം, തൃശ്ശൂർ, കോഴിക്കോട്, കണ്ണൂർ എന്നീ ജില്ലകളിൽ  ചെയിൻ സർവ്വെ സ്കൂളുകളും വകുപ്പിന്റെ നിയന്ത്രണത്തിൽ വിവിധ ജില്ലകളിലായി 14  സ്വകാര്യ സർവെ സ്കൂളുകളും നിലവിലുണ്ട്.
പത്താം ക്ലാസ് അടിസ്ഥാന വിദ്യാഭ്യാസ യോഗ്യതയുള്ളവർക്ക് ടി സ്ഥാപനങ്ങളിൽ നിന്ന്  ചെയിൻ സർവെ പരിശീലനം നേടാവുന്നതാണ്.
കൂടാതെ നിശ്ചിത സാങ്കേതിക യോഗ്യതയുളളവർക്ക്  മോഡേൺ സർവ്വെ കോഴ്സുകളിൽ പരിശീലന‌ം നൽകുന്നതിന് തിരുവനന്തപുരത്ത് അമ്പലമുക്കിൽ   Modern Government Research Training Centre for Survey (MGRTCS) എന്ന സ്ഥാപനവും പ്രവർത്തിച്ചു വരുന്നു.
വിദ്യാർത്ഥികൾക്ക്  ചെയിൻ സർവെ, മോഡേൺ സർവെ എന്നീ പരിശീലനങ്ങൾക്ക് സർവെയും ഭൂരേഖയും വകുപ്പ് ഡയറക്ടറേറ്റിൽ അപേക്ഷ നൽകേണ്ടതാണ്.
വിദ്യാർത്ഥികളെ കൂടാതെ റവന്യൂ വകുപ്പിലെ ജീവനക്കാർക്ക് ചെയിൻ സർവെ, ഹയർ സർവെ സർട്ടിഫിക്കറ്റ് കോഴ്സുകളിലും , ഫോറസ്റ്റ് വകുപ്പിലെ ജീവനക്കാർക്ക് മോഡേൺ സർവ്വെയിലും വകുപ്പിൽ നിന്നും പരിശീലനം നൽകി വരുന്നു.
ഇത് സംബന്ധിച്ച് കൂടുതൽ വിവരങ്ങളും അപേക്ഷയുടെ മാതൃകയും dslr.kerala.gov.in എന്ന വെബ് പോർട്ടലിൽ ലഭ്യമാണ്.
റീസർവ്വെ സംബന്ധിച്ച് അറിഞ്ഞിരിക്കേണ്ട ചില വസ്തുതകൾ :- റീസർവ്വെ ആരംഭിക്കുന്ന വിവരം ഭൂവുടമസ്ഥൻമാരെ നേരിട്ട് നോട്ടീസ് നൽകി അറിയിക്കാറില്ല.
മാധ്യമങ്ങളിലൂടെ ടി വിവരം പരസ്യപ്പെടുത്തുന്നു.
ഇത് റീസർവെ ആരംഭിക്കുന്ന വില്ലേജിലെ എല്ലാ ഭൂവുടമകൾക്കും സാധുവായ നോട്ടീസാണ്.
ഒരു വില്ലേജ് പൂർണ്ണമായിട്ടാണ് റീസർവെ നടത്തപ്പെടുന്നത്.
റീസർവ്വെ നടത്തുന്ന സമയത്ത് കൃത്യമായ അതിർത്തിയും അവകാശ രേഖകളും (പ്രമാണം, പട്ടയം, ക്രയ സർട്ടിഫിക്കറ്റ്, കരം ഒടുക്ക് രസീത് മുതലായവ) ബന്ധപ്പെട്ട ഉദ്യോഗസ്ഥർക്ക് കാണിച്ച് കൊടുത്ത് കുറ്റമറ്റരീതിയിൽ റീസർവ്വെ നടത്തുന്നതിന് സഹായിക്കുകയും സഹകരിക്കുകയും ചെയ്യേണ്ടത് ഓരോ ഭൂവുടമസ്ഥന്റെയും ചുമതലയാണ്.
നിയമാനുസൃത അവകാശ രേഖയും നിലവിൽ കരം ഒടുക്കും ഉണ്ടെങ്കിൽപ്പോലും വ്യക്തമായി അതിർത്തി തിരിച്ച് കൈവശത്തിൽ സൂക്ഷിച്ചിട്ടില്ലാത്ത സ്ഥലം റീസർവ്വെയിൽ സബ്ഡിവിഷൻ ചെയ്ത് അവകാശിയുടെ പേരിൽ മാത്രമായി ഉൾപ്പെടുത്താൻ സാധിക്കുകയില്ല.
ആധാരപ്രകാരം ഭൂവുടമയ്ക്ക് അവകാശം ലഭിച്ച സ്ഥലം കൃത്യമായി അതിർത്തി തിരിച്ച് സർവ്വെ ചെയ്യുകയല്ല, മറിച്ച് നിലവിലെ കൈവശാവകാശാതിർത്തിക്കനുസരണമായി അളന്ന് റിക്കാർഡ് തയ്യാറാക്കി വിസ്തീർണ്ണം കണക്കാക്കുകയാണ് റീസർവ്വെയിൽ ചെയ്യുന്നത്.
അവകാശരേഖകൾ പ്രകാരവും  നിലവിലെ കൈവശ പ്രകാരമുള്ള വിസ്തീർണ്ണമാണ് റീസർവ്വെ പ്രകാരമുള്ള റിക്കാർഡിൽ ഉൾപ്പെടുത്തിക്കിട്ടുന്നത്.
അവകാശ രേഖകളുടെ ആധികാരികത ഭൂവുടമകൾ ഉറപ്പാക്കേണ്ടതാണ്.
അവകാശ രേഖകൾ  ഉണ്ടെങ്കിലും കൈവശത്തിലില്ലാത്ത സ്ഥലം അവകാശിയുടെ പേരിലും, കൈവശത്തിലുള്ള സ്ഥലത്തിന് മതിയായ അവകാശ രേഖകൾ ഇല്ലാത്ത സാഹചര്യത്തിൽ കൈവശക്കാരന്റെ പേരിലും റീസർവ്വെയിൽ ഉൾപ്പെടുത്താൻ സാധിക്കുകയില്ല.
റീസർവ്വെ ജോലികൾ നടക്കുന്ന സമയത്തും, ഫീൽഡ് ജോലി പൂർത്തീകരിച്ച് റിക്കാർഡുകൾ പ്രദർശിപ്പിക്കുന്ന സമയത്തും സർവ്വെയിൽ എന്തെങ്കിലും അപാകതകൾ സംഭവിച്ചിട്ടുണ്ടെങ്കിൽ പരിശോധിച്ച് പരിഹരിക്കുന്നതിനുള്ള അവസരങ്ങളുണ്ട്.
ആയത് പൂർണ്ണമായും ഭൂവുടമകൾ പ്രയോജനപ്പെടുത്തേണ്ടതാണ്.
പുറമ്പോക്ക്, തരിശ് മുതലായ സർക്കാർ ഭൂമികളുമായി അതിർത്തി പങ്കിടുന്ന ഭൂവുടമസ്ഥർ തങ്ങളുടെ കൈവശത്തിൽ സർക്കാർ ഭൂമികൾ ഉൾപ്പെട്ടിട്ടില്ല എന്ന് ഉറപ്പ് വരുത്തേണ്ടതാണ്.
പുറമ്പോക്ക് സ്ഥലം പൊതുമുതലാണ്.
അത് കയ്യേറുന്നത് ശിക്ഷാർഹമാണ്.
ഭൂസംബന്ധമായ സംശയങ്ങളും അവയ്ക്കുള്ള പരിഹാര മാർഗ്ഗങ്ങളും കൈവശ വസ്തുവിന്റെ അതിർത്തിയ്ക്ക് അനുസരിച്ചല്ല റീസർവെ  ചെയ്ത് റിക്കാർഡു തയ്യാറാക്കിയത് എന്നതിനാൽ ആധാര പ്രകാരമുളള വിസ്തീർണ്ണത്തിലും സ്കെച്ചിലും വ്യത്യാസം വന്നിരിക്കുന്നു.
ആയതു പരിഹരിക്കുന്നതിന്  എന്താണ് ചെയ്യേണ്ടത് ?
സർവെ അതിരടയാള നിയമത്തിലെ സെക്ഷൻ 13 A  പ്രകാര‌ം ബന്ധപ്പെട്ട റവന്യൂ അധികാരികൾക്ക്  അപേക്ഷ നൽകി സ്കെച്ച്, വിസ്തീർണ്ണം എന്നിവയിലുളള വ്യത്യാസം പരിഹരിക്കാവുന്നതാണ്.
എനിക്ക്  പട്ടയം കിട്ടിയ ഭൂമി ഞാൻ പോക്കുവരവു ചെയ്തു കൈവശം വച്ച് അനുഭവിക്കുന്നു.
റീസർവെ റിക്കാർഡു നിലവിൽ വന്നപ്പോൾ ഇത് സർക്കാർ ഭൂമി എന്നാണ് രേഖകളിൽ കാണുന്നത്.
ടി അപാകത പരിഹരിക്കുന്നതിനുളള എന്താണ് ചെയ്യേണ്ടത് ?
താങ്കൾ പട്ടയം , പട്ടയസ്കെച്ച്, പട്ടയത്തിന്റെ മഹസ്സർ ഒടുക്ക്, കരം ഒടുക്കു രസീതു എന്നിവയുടെ  പകർപ്പ് ഉൾപ്പെടെ ബന്ധപ്പെട്ട താലൂക്ക് ഓഫീസിലെ ഭൂരേഖ തഹസീൽദാർക്ക് അപേക്ഷ സമർപ്പിച്ച് പരിഹരിക്കാവുന്നതാണ്.
കൂട്ടവകാശപ്പെട്ട വസ്തുവിൽപ്പെട്ട അവകാശിയിൽ ഒരാൾ മരണപ്പെട്ടുപോയിട്ടുണ്ടെങ്കിൽ ടി വസ്തുവിൽ നിന്നും എനിക്കു അവകാശപ്പെട്ട വസ്തു പ്രത്യേകം തിരിച്ച് സബ് ഡിവിഷൻ ചെയ്യുന്നതിന് എന്താണ് ചെയ്യേണ്ടത്?
മരണപ്പെട്ട വ്യക്തിയുടെ  അവകാശികളും കൂട്ടവകാശപ്പെട്ട മറ്റ് അവകാശികളും ചേർന്ന്   വസ്തു ഭാഗിച്ച്  അതിർത്തി ഇട്ടതിനു ശേഷം ബന്ധപ്പെട്ട  താലൂക്ക്  ഭൂരേഖ  തഹസീൽദാർക്ക് അപേക്ഷ നൽകിയാൽ സബ് ഡിവിഷൻ  നടപടികൾ താലൂക്ക്  സർവേയർ സ്വീകരിച്ച് വില്ലേജ് റിക്കാർഡുകളിൽ മാറ്റം വരുത്തുന്നതാണ്.
വിൽപത്രപ്രകാരം സിദ്ധിച്ച വസ്തു വകകൾ പോക്കുവരവു ചെയ്യുന്നതിന് എന്തെല്ലാം നടപടി സ്വീകരിക്കണം ?
വിൽപത്രം എഴുതി തന്ന വ്യക്തിയുടെ മരണ സർട്ടിഫിക്കറ്റ്, ഒറിജിനൽ വിൽപത്രം, ലിസ്റ്റ് സർട്ടിഫിക്കറ്റ്  എന്നിവ ഹാജരാക്കി വില്ലേജ്  മുഖാന്തരം പോക്കുവരവ്  ചെയ്യാവുന്നതാണ്.
ആധാരം രജിസ്റ്റർ ചെയ്തതിനുശേഷം പോക്കുവരവു ചെയ്യുന്നതിനു  മുമ്പ് ഞാൻ വിദേശത്ത് പോയതിനാൽ റീസർവെയിൽ ചേർത്തുകിട്ടുന്നതിന് എന്താണ് ചെയ്യേണ്ടത് ?
റീസർവെയ്ക്ക്  മുമ്പ് രജിസ്റ്റർ ചെയ്ത ആധാരം ആണെങ്കിൽ താലൂക്കിലെ ഭൂരേഖ തഹസിൽദാർക്ക്   അപേക്ഷ നൽകി പ്രശ്ന പരിഹാരം കാണാവുന്നതും,  റീസർവെയ്ക്കുശേഷം റീസർവെ നമ്പർ പ്രകാരം എഴുതിയ ആധാരം ആണെങ്കിൽ വില്ലേജ് ഓഫീസ് മുഖാന്തരവും പോക്കുവരവു ചെയ്യാവുന്നതാണ്.
കൈവശത്തിലിരിക്കുന്ന വസ്തുവിന്റെ  സർവെ നമ്പർ ആധാരത്തിലെ സർവെ നമ്പരുമായി വ്യത്യാസം കാണുന്നതിനാൽ പോക്കുവരവ് ചെയ്യാൻ കഴിയുന്നില്ല ഇതിനുള്ള പരിഹാരം എന്താണ് ?
ആധാരം എഴുതി നൽകിയപ്പോൾ സർവെ നമ്പർ രേഖപ്പെടുത്തിയതിലുള്ള പിശകാണെങ്കിൽ ആധാരം എഴുതി തന്നിട്ടുള്ള വ്യക്തി കക്ഷി ചേർന്ന് സർവെ നമ്പരിൽ വന്നിട്ടുള്ള പിശക് പിഴ തിരുത്ത് ആധാരം എഴുതി പരിഹരിക്കാവുന്നതും, ആയതിന് ശേഷം വില്ലേജ് മുഖാന്തരം പോക്ക് വരവ് ചെയ്യാവുന്നതുമാണ്.
രണ്ടു വ്യക്തികളുടെ പ്രത്യേകം ആധാരപ്രകാരമുള്ള വസ്തുക്കൾ കൂട്ടായി റീസർവെ  ചെയ്തിരിക്കുന്നു.
പ്രത്യേകം കരം ഒടുക്കു ലഭിക്കുന്നതിന് എന്താണ് ചെയ്യേണ്ടത് ?
നിങ്ങൾ പ്രത്യേകം അതിർത്തി ഇട്ടതിനുശേഷം ആധാരത്തിന്റെ പകർപ്പ് സഹിതം താലൂക്ക് ഓഫീസിൽ അപേക്ഷ നൽകി പ്രശ്ന പരിഹാരം തേടാവുന്നതാണ്.
മൈനർ വക വസ്തുക്കൾ പോക്കു വരവ് ചെയ്യുന്നതിനും കൈമാറ്റം ചെയ്യുന്നതിനും എന്താണ് ചെയ്യേണ്ടത് ?
മൈനർ വക വസ്തുക്കൾ മൈനർ മേജറാകുന്ന മുറയ്ക്ക് വയസ്സ് തെളിയിക്കുന്ന രേഖകൾ ഹാജരാക്കി വില്ലേജ് ഓഫീസ് മുഖാന്തരം പോക്കു വരവ് ചെയ്യാവുന്നതാണ്.
മൈനർ വക വസ്തുക്കൾ കൈമാറ്റം ചെയ്യുന്നതിന് മൂന്നാം നമ്പർ വസ്തു ആധാരത്തിൽ പട്ടികയായി കാണിച്ചു കൊണ്ട് കൈമാറ്റം നടത്താവുന്നതാണ്.
ഊട്കൂറ് എന്നാൽ എന്താണ്?
ഊട്കൂറ് വസ്തുക്കൾ പോക്കു വരവ് ചെയ്യുന്നതിനും വിൽക്കുന്നതിനും ഉള്ള നടപടിക്രമങ്ങൾ എന്തെല്ലാമാണ്?
ഒന്നിൽ കൂടുതൽ വ്യക്തികൾക്ക് അവകാശപ്പെട്ടതും ‌‌‌ഒറ്റ അടവിലും കൂട്ടായ കൈവശത്തിലുമുള്ള വസ്തുക്കളാണ് ഊട്കൂറ് അവകാശത്തിൽപ്പെടുന്നത്.
ടി വസ്തുക്കളിൽ എല്ലാവർക്കും തുല്യ അവകാശം ആയതിനാൽ ടി വസ്തുക്കൾ വിൽക്കുമ്പോൾ എല്ലാവരും ചേർന്ന് അവരുടെ അവകാശം എഴുതി നൽകണം.
ഉദാഹരണം 6 പേർക്ക് 12 സെന്റിന് അവകാശം വന്നാൽ മറ്റൊരാൾക്ക് കൈമാറ്റം ചെയ്യുമ്പോൾ ആറുപേരും ചേർന്ന് അവരുടെ ഊട്കൂറ് അവകാശം എഴുതി നൽകണം.
കൂട്ടവകാശികളിൽ ഒരാൾ ടി വസ്തു എടുക്കുന്നതെങ്കിൽ ബാക്കി അഞ്ചുപേരും ചേർന്ന് അവരുടെ അവകാശം ഒഴിവുകുറി എഴുതി നൽകിയാൽ മതിയാകും.
എനിക്ക് ലാൻഡ് ട്രിബൂണൽ പട്ടയം കിട്ടിയ വസ്തുവിൽ വീടുവച്ച് വർഷങ്ങളായി താമസിച്ചു വരുന്നതും കരം ഒടുക്കുന്നതുമാണ്.
എന്നാൽ റീസർവെ കഴിഞ്ഞപ്പോൾ എന്റെ വസ്തുവിന് കരം ഒടുക്കുവാൻ കഴിഞ്ഞില്ല.
ഉദ്യോഗസ്ഥരോട് അന്വേഷിച്ചപ്പോൾ പട്ടയം ലഭിച്ച സർവെ നമ്പരിൽ വ്യത്യാസമുള്ളതിനാൽ ആയത് തിരുത്തി ലഭിച്ചെങ്കിൽ മാത്രമേ പേരിൽ ചേർക്കാൻ കഴിയുകയുള്ളൂ എന്ന് അറിയുന്നു.
പട്ടയത്തിനൊപ്പമുള്ള മഹസറിൽ എലുക വിവരിച്ചിരിക്കുന്ന പ്രകാരമുള്ള വസ്തു തന്നെയാണ് ഞാൻ കൈവശം വച്ചിരിക്കുന്നത്.
പേരിൽ ചേർത്ത് കിട്ടാൻ ഞാൻ എന്ത് ചെയ്യണം?
പട്ടയം ലഭിച്ച സർവെ നമ്പരിൽ വന്നിട്ടുള്ള ന്യൂനത പരിഹരിച്ച് കിട്ടുന്നതിന് കേരള ലാൻഡ് റിഫോംസ് റൂൾ 136 (എ) പ്രകാരം പട്ടയം നൽകിയിട്ടുള്ള ലാൻഡ് ട്രിബ്യൂണലിൽ അപേക്ഷ നൽകി ന്യൂനത തിരുത്തി കിട്ടിയതിനു ശേഷം ബന്ധപ്പെട്ട ഭൂരേഖ തഹസിൽദാർക്ക് രേഖാമൂലം അപേക്ഷ നൽകി ബന്ധപ്പെട്ട വസ്തു പേരിൽ ചേർക്കാവുന്നതാണ്.
റീസർവെയ്ക്ക് മുൻപ് കരം ഒടുക്കി വന്ന വസ്തു റീസർവെയ്ക്ക് ശേഷം പുറമ്പോക്കാക്കി   റിക്കാർഡ് തയ്യാറാക്കിയിരിക്കുന്നു.
ഇത് മാറ്റം ചെയ്തു കിട്ടുമോ ?
പുറമ്പോക്ക് സ്ഥലങ്ങളുടെ അവകാശം സർക്കാരിൽ നിക്ഷിപ്തമാണ്.
സർക്കാർ ഭൂമിക്ക് പട്ടയം കിട്ടിയ രേഖകൾ റീസർവെ സമയത്ത് ഹാജരാക്കാതിരുന്നാൽ റീസർവെ റിക്കാർഡിൽ പുറമ്പോക്ക് എന്ന് മാത്രമേ രേഖപ്പെടുത്തുകയുള്ളൂ.
പട്ടയം കിട്ടിയ രേഖകൾ ഉൾപ്പെടെ ബന്ധപ്പെട്ട ഭൂരേഖ തഹസീൽദാർക്ക് അപേക്ഷ നൽകി റിക്കാർഡിൽ മാറ്റം വരുത്താവുന്നതാണ്.
സ്വകാര്യ വഴി റീസർവെയിൽ നാളത് വഴി (പഞ്ചായത്ത്) എന്ന് രേഖപ്പെടുത്തിയിരിക്കുന്നു.
ഇത് പേരിൽ ചേർത്ത് തണ്ടപ്പേർ ലഭിക്കുന്നതിന് എന്താണ് ചെയ്യേണ്ടത് ?
അവകാശം തെളിയിക്കുന്നതിനുളള രേഖകൾ സഹിതം ഭൂരേഖ തഹസീൽദാർക്ക് അപേക്ഷ നൽകുക.
ടി സ്ഥലം പഞ്ചായത്തിന്റെ ആസ്തി രേഖകളിൽ ഉൾപ്പെട്ടിട്ടില്ലാത്തതും പേരിൽ ചേർത്ത് കൊടുക്കുന്നതിന് ആക്ഷേപമില്ലെന്ന് പഞ്ചായത്ത് കമ്മിറ്റിയുടെ തീരുമാനത്തിന്റെ അടിസ്ഥാനത്തിൽ രേഖകൾ പരിശോധിച്ച് ബോദ്ധ്യപ്പെട്ട് ഭൂരേഖ തഹസീൽദാർ പ്രശ്നത്തിന് പരിഹാരമുണ്ടാക്കുന്നതാണ്.
അതിർത്തിക്കല്ലുകൾ നഷ്ടപ്പെട്ട് പോയാലോ, എതിർ കക്ഷികൾ എന്റെ പുരയിടം കയ്യേറി മതിൽ കെട്ടാനോ ശ്രമിക്കുകയോ ചെയ്താൽ യഥാർത്ഥ കല്ലിന്റെ സ്ഥാനം നിർണയിച്ച് എന്റെ വസ്തുവിന്റെ അതിർത്തി പുനഃനിർണ്ണയം ചെയ്ത് ലഭിക്കുന്നതിന് എന്താണ് ചെയ്യേണ്ടത് ?
കേരള സർവ്വെ അതിരടയാള നിയമ പ്രകാരം സർവ്വെ അതിർത്തികൾ കാണിച്ചു തരുന്നത് ബന്ധപ്പെട്ട താലൂക്ക് സർവ്വെയറുടെ കടമയാണ്.
ആയതിന് പത്താം നമ്പർ ഫാറത്തിൽ ബന്ധപ്പെട്ട ഭൂരേഖ തഹസീൽദാർക്ക് അപേക്ഷ നൽകി ഫീസ് ഒടുക്കുന്ന മുറയ്ക്ക് ബന്ധപ്പെട്ട താലൂക്ക് സർവ്വെയർ  അപേക്ഷകന്റെ അതിർത്തി പങ്കിടുന്ന എല്ലാ ഭൂവുടമകൾക്കും നോട്ടീസ് നൽകി സ്ഥലം അളന്ന് അതിർത്തി നിർണ്ണയിച്ചു നൽകുന്നു.
ഈ നടപടിയിൽ എന്തെങ്കിലും ആക്ഷേപം ഉണ്ടെങ്കിൽ മൂന്ന് മാസത്തിനകം ബന്ധപ്പെട്ട ജില്ലാ സർവ്വെ സൂപ്രണ്ടിന് അപ്പീൽ നൽകി പരിഹാരം തേടാവുന്നതാണ്.
അതിർത്തി നിർണ്ണയത്തിൽ ജില്ലാ സർവ്വെ സൂപ്രണ്ടിന്റെ തീരുമാനം അന്തിമമായിരിക്കും.
തുടർന്ന് ആക്ഷേപം ഉള്ള പക്ഷം സിവിൽ കോടതിയെ സമീപിക്കാവുന്നതാണ്.
പ്രതിസന്ധികളെ നേരിട്ടും പ്രതികൂല കാലാവസ്ഥയേയും  ഭൂപ്രകൃതിയേയും അതിജീവിച്ചും നിങ്ങളുടെ അടുത്തേക്ക് എത്തുന്ന സർവ്വെ ഉദ്യോഗസ്ഥർക്ക് ഭൂസംബന്ധമായ മതിയായ വിവരങ്ങളും സഹകരണവും യഥാവിധി നൽകിയാൽ മാത്രമേ നിങ്ങളുടെ ഭൂരേഖകൾ കുറ്റമറ്റതും കൃത്യവുമായി തയ്യാറാക്കുവാൻ സർവെ വകുപ്പിനു സാധിക്കുകയുളളൂ.
ഓരോ സർവെ ഉദ്യോഗസ്ഥരും പൊതുജന സേവകരാണ്.
നിങ്ങളെ സഹായിക്കുവാൻ നിയോഗിക്കപ്പെട്ടിട്ടുള്ള ഉദ്യോഗസ്ഥരോട് പൂർണ്ണമായും സഹകരിക്കുക.
ഭൂസർവെ സംബന്ധമായ ആവശ്യങ്ങൾ പരിഹരിക്കപ്പെടുവാൻ ജനങ്ങളുടെ സഹായവും സഹകരണവും അത്യന്താപേക്ഷിതമാണ്.
ഇതിനായി മാന്യ ജനങ്ങളുടെ സഹകരണം വിനയപുരസ്സരം അഭ്യർത്ഥിക്കുന്നു.
കൂടുതൽ വിവരങ്ങൾക്ക് സർവ്വേ ഭൂരെഖാ വകുപ്പിന്റെ വെബ്‌ സൈറ്റ്
സർവ്വേ ഓഫ് പലസ്തീൻ (ആംഗ്ലോ-അമേരിക്കൻ കമ്മിറ്റി) സർവേ ഓഫ് പലസ്തീൻ വോളിയം I. സർവേ ഓഫ് പലസ്തീൻ വോളിയം II.
ബ്രിട്ടീഷ് അധീന പലസ്തീനിൽ നടത്തപ്പെട്ട ആംഗ്ലോ-അമേരിക്കൻ കമ്മീഷന്റെ പ്രവർത്തനഫലമായി രൂപപ്പെട്ട രേഖയാണ് രണ്ട് വാള്യങ്ങളുള്ള സർവ്വേ ഓഫ് പലസ്തീൻ (ആംഗ്ലോ-അമേരിക്കൻ കമ്മീഷൻ)
1945 ഡിസംബർ മുതൽ 1946 മാർച്ച് വരെയാണ് കമ്മീഷൻ പ്രവർത്തിച്ചത്.
1947 ജൂണിൽ ഇതിന്റെ അനുബന്ധം പുറത്തിറക്കുകയുണ്ടായി .
അവലംബം ↑ Nachmani, p.102 ↑ Government of Palestine, Supplement to Survey of Palestine, Notes compiled for the information of the United Nations Special Committee on Palestine, June 1947.
സർഷ്യ റോനൻ
സർഷ്യ ഊന റോനൻ ( / ˈ s ɜːr ʃ ə ˈ uː n ə ˈ r oʊ n ə n / SUR -shə ); (ജനനം: ഏപ്രിൽ 12, 1994).
ഒരു ഐറിഷ് നടിയാണ്.
നേടിയ അംഗീകാരങ്ങളിൽ രണ്ട് അക്കാദമി അവാർഡ് നാമനിർദ്ദേശങ്ങളും, മൂന്ന് വീതം ബ്രിട്ടീഷ് അക്കാഡമി ഫിലിം അവാർഡ് , ഗോൾഡൻ ഗ്ലോബ് അവാർഡ് നാമനിർദ്ദേശങ്ങളും ഉൾപ്പെടുന്നു.
2016 ൽ ഫോബ്സ് 30 അണ്ടർ 30 എന്ന പട്ടികയിലും, ടൈം മാഗസിന്റെ നെക്സ്റ്റ് ജനറേഷൻ ലീഡേഴ്‌സ് എന്ന പട്ടികയിലും സർഷ്യ ഇടം നേടി.
2003 ൽ ദ ക്ലിനിക്ക് എന്ന ഐറിഷ് മെഡിക്കൽ നാടക പരമ്പര ചിത്രത്തിൽ അഭിനയിച്ചു കൊണ്ടായിരുന്നു തുടക്കം.
2007 ൽ ഐ കുഡ് നെവർ ബി യുവർ വുമൺ എന്ന റൊമാന്റിക് കോമഡി ചിത്രത്തിൽ അഭിനയിച്ചു ഫീച്ചർ ഫിലിമുകളിൽ അരങ്ങേറ്റം കുറിച്ചു.
2007 ൽ അറ്റോൺമെന്റ് എന്ന ചിത്രത്തിൽ പ്രായാതീതബുദ്ധിയുള്ള ഒരു കൗമാരക്കാരിയുടെ വേഷമാണ് വഴിത്തിരിവ് ആയത്.
ഈ വേഷത്തിന് മികച്ച സഹനടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
തുടർന്ന് ദ് ലൗലി ബോൺസ് (2009), ഹന്ന (2011), ബൈസാന്റിയം (2012), ദ ഗ്രാൻഡ് ബുഡാപെസ്റ്റ് ഹോട്ടൽ (2014) എന്നീ ചിത്രങ്ങളിൽ അഭിനയിച്ചു.
2015 ൽ ബ്രൂക്ലിൻ എന്ന ചിത്രത്തിൽ 1950 കളിലേ ബ്രൂക്ക്ലിനിലെ വീട്ടിൽ നിന്ന് അകന്ന് കഴിയുന്ന ഏറെ വിഷമിക്കുന്ന ഒരു ഐറിഷ് പെൺകുട്ടിയെ അവതരിപ്പിച്ചു സേർഷ്യ പ്രശംസ നേടി.
ഈ വേഷത്തിന് ഏറ്റവും നല്ല നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
2017 ൽ ഗ്രെറ്റ ജെർവികിന്റെ ലേഡി ബേർഡ് എന്ന ചിത്രത്തിൽ പേരിന് അടിസ്ഥാനമായ ഒരു ഹൈസ്കൂൾ സീനിയർ വിദ്യാർത്ഥിനിയുടെ വേഷം അവതരിപ്പിച്ചു.
ഈ കഥാപാത്രത്തിന് മികച്ച നടിക്കുള്ള ഗോൾഡൻ ഗ്ലോബ് പുരസ്കാരം സേർഷ്യ നേടി.
സ്ക്രീനിൽ അഭിനയിക്കുന്നതിനു പുറമേ, സാറ്റർഡേ നൈറ്റ് ലൈവ് പരിപാടിയുടെ ഒരു എപ്പിസോഡിന്റെ അവതരികയായും, ദി ക്രൂസിബിൾ എന്ന ബ്രോഡ് വേ നാടകത്തിൽ അബിഗൈൽ വില്യംസ് എന്ന കഥാപാത്രം അവതരിപ്പിക്കുകയും ചെയ്തു.
ന്യൂയോർക്ക് സിറ്റിയിലെ ദ ബ്രോൺസ് എന്ന സ്ഥലത്ത് ജനിച്ച സേർഷ്യ, അയർലൻഡിലെ ഡബ്ലിനിൽ നിന്നുള്ള മോണിക്കയുടെയും, പോൾ റോണന്റെയും ഏക മകളാണ്.
സേർഷ്യക്ക് മൂന്ന് വയസ്സുള്ളപ്പോൾ അവരുടെ കുടുംബം അയർലണ്ടിലെ ഡബ്ലിനിലേക്ക് താമസം മാറി.
സേർഷ്യയുടെ കൗമാരപ്രായത്തിൽ വീണ്ടും അവരുടെ കുടുംബം ഡബ്ലിന് അടുത്തുള്ള ഹൗത്ത് എന്ന ഗ്രാമത്തിലേക്ക് താമസം മാറി.
2003-2009: അറ്റോൺമെന്റും മറ്റ് ആദ്യകാല സംരംഭങ്ങളും
2003 ൽ ഐറിഷ് ദേശീയ ചാനലായ ആർടിഇ അവതരിപ്പിച്ച ദ ക്ലിനിക്ക് എന്ന പരമ്പരയിലൂടെ ആണ് സ്ക്രീനിൽ അരങ്ങേറ്റം നടത്തിയത്.
അതേ സമയത്തു തന്നെ, ഹാരി പോട്ടർ ആന്റ് ദി ഓർഡർ ഓഫ് ദ ഫീനിക്സ് എന്ന ചിത്രത്തിൽ ലൂണ ലൗഗുഡ് എന്ന കഥാപാത്രത്തിന് വേണ്ടിയുള്ള ഓഡിഷനിൽ പങ്കെടുത്തെങ്കിലും ആ ചിത്രത്തിൽ അവസരം ലഭിച്ചില്ല.
2005 ൽ ചിത്രീകരണം പൂർത്തിയായ എയ്മി ഹെക്കർലിംഗിന്റെ റൊമാന്റിക് കോമഡി ചിത്രം “ഐ കുഡ് നെവർ ബി യുവർ വുമൺ” എന്ന ചിത്രത്തിൽ അഭിനയിച്ചിരുന്ന എങ്കിലും പോസ്റ്റ് പ്രൊഡക്ഷൻ നീണ്ടു പോയതിനാൽ 2007 ൽ മാത്രമാണ് പുറത്തിറങ്ങിയത്.
12 വയസ്സുള്ളപ്പോൾ, ഇയോൺ മക്ഇവാന്റെ അറ്റോൺമെന്റ് എന്ന നോവലിനെ അടിസ്ഥാനമാക്കി ജോ റൈറ്റ് സംവിധാനം ചെയ്ത അതേ പേരുള്ള ചിത്രത്തിന്റെ ഓഡിഷനിൽ റോനൻ പങ്കെടുത്തു.
ബ്രയോനി ടാലീസ് എന്ന പേരുള്ള, നോവലിസ്റ്റ് ആവാൻ ആഗ്രഹിക്കുന്ന, ഒരു 13 വയസ്സുകാരിയുടെ വേഷമായിരുന്നു ഈ ചിത്രത്തിൽ റോനൻ അവതരിപ്പിച്ചത്.
കെയ്റ നൈറ്റ്ലി, ജെയിംസ് മക്അവോയ് എന്നിവർക്കൊപ്പം ഈ ചിത്രത്തിൽ റോനൻ അഭിനയിച്ചു.
30 ദശലക്ഷം അമേരിക്കൻ ഡോളർ മുതൽമുടക്കിൽ നിർമിച്ച ഈ ചിത്രം, ലോകമെമ്പാടുനിന്നും 129 ദശലക്ഷം ഡോളറാണ് സ്വന്തമാക്കിയത്.
ഈ വേഷത്തിനു മികച്ച സഹനടിക്കുള്ള ബാഫ്റ്റ, ഗോൾഡൻ ഗ്ലോബ്, അക്കാദമി അവാർഡ് എന്നിവക്കായി റോനനെ നാമനിർദ്ദേശം ചെയ്തു, അതുവഴി ഏറ്റവും പ്രായം കുറഞ്ഞ അക്കാദമി അവാർഡ് നോമിനികളിൽ ഒരാളായി റോനൻ .
2007 ൽ  സൂപ്പർ നാച്വറൽ ത്രില്ലറായ ഡെത്ത് ഡിഫിയിംഗ് ആക്ട്സ് എന്ന ചിത്രത്തിൽ ഒരു മാനസിക രോഗിയുടെ (കാതറിൻ സെറ്റ-ജോൺസ് അവതരിപ്പിച്ചത്) മകളെയാണ് റോനൻ അവതരിപ്പിച്ചത്.
2008 ലെ സിറ്റി ഓഫ് എംബർ എന്ന ഫാന്റസി ചിത്രത്തിൽ എംബർ എന്ന ഒരു ഭൂഗർഭ നഗരവാസികളെ രക്ഷിക്കാൻ നിയോഗിക്കപ്പെട്ട ലീന മഫ്ലിറ്റ് എന്ന കഥാപാത്രമായി അഭിനയിച്ചു.
രണ്ട് ചിത്രങ്ങളും ഒരു സമ്മിശ്ര പ്രതികരണം സ്വീകരിക്കുകയും ബോക്സ് ഓഫീസിൽ പരാജയപ്പെടുകയും ചെയ്തു.
2009 ൽ റേച്ചൽ വീസ്, മാർക്ക് വാൽബെർഗ്, സൂസൻ സാരണ്ടൺ, സ്റ്റാൻലി ട്യൂച്ചി എന്നിവരോടൊപ്പമാണ് റോനൻ പീറ്റർ ജാക്ക്സണിന്റെ സൂപ്പർ നാച്ചുറൽ ചിത്രം ലൗലി ബോൺസ് അഭിനയിച്ചത്.
ആലീസ് സെബോൾഡിന്റെ അതേപേരുള്ള പുസ്തകത്തിന്റെ ചലച്ചിത്ര ആവിഷ്കാരമായിരുന്നു ഇത്.
ബലാത്സംഗം ചെയ്യപ്പെടുകയും കൊല്ലപ്പെടുകയും ചെയ്ത പതിനാലുകാരി സൂസി സാൽമൊനെയാണ് റോനൻ ഈ ചിത്രത്തിൽ അവതരിപിച്ചത്.
റോനനും അവളുടെ കുടുംബവും അതിന്റെ വിഷയം കാരണം, യഥാർത്ഥത്തിൽ ഈ റോൾ സ്വീകരിക്കാൻ മടിച്ചുനിന്നു, എന്നാൽ ബലാത്സംഗം, കൊലപാതകം എന്നിവയുടെ അനാവശ്യമായ ദൃശ്യങ്ങൾ പ്രദർശിപ്പിക്കില്ലെന്ന് ജാക്സൺ അവർക്ക് നൽകിയ ഉറപ്പിനെത്തുടർന്ന് വേഷം സ്വീകരിക്കാമെന്ന് സമ്മതിച്ചു
ചിത്രത്തിലെ നിരവധി സംഭവങ്ങൾ സ്പെഷ്യൽ എഫക്റ്റുകളെ ആശ്രയിച്ചിരുന്നു, റോണന്റെ മിക്ക രംഗങ്ങളും ബ്ലൂ സ്ക്രീനിനു മുന്നിലാണ് ചിത്രീകരിച്ചത്.
സിനിമയുടെ കഥയും സന്ദേശവും നിരൂപകർ വിമർശനവിധേയമാക്കിയിരുന്നു.
ബോക്സ് ഓഫീസ് പരാജയമായിരുന്നു ഈ സിനിമ, പക്ഷേ മികച്ച നടിക്കുള്ള ബാഫ്റ്റ പുരസ്കാരം നാമനിർദ്ദേശത്തിന് റാണിന്  ലഭിച്ചു.
അഭിനയ ജീവിതം ചലച്ചിത്രം Year Title Role(s) Director(s) Notes 2007 ഐ കുഡ് നെവർ ബി യുവർ വുമൺ Izzie Mensforth Amy Heckerling 2007 The Christmas Miracle of Jonathan Toomey Celia Hardwick Bill Clark 2007 അറ്റോൺമെന്റ് Briony Tallis (aged 13) Joe Wright 2007 Death Defying Acts Benji McGarvie Gillian Armstrong 2008 City of Ember Lina Mayfleet Gil Kenan 2009 The Lovely Bones Susie Salmon Peter Jackson 2010 Arrietty Arrietty Hiromasa Yonebayashi Voice; English dub 2010 ദ വേ ബാക്ക് Irena Zielińska Peter Weir 2011 Hanna Hanna Heller Joe Wright 2011 Violet Daisy Daisy Geoffrey S. Fletcher 2012 Byzantium Eleanor Webb Neil Jordan 2013 The Host Melanie Stryder / Wanderer "Wanda" Andrew Niccol 2013 How I Live Now Daisy Kevin Macdonald 2013 Justin and the Knights of Valour Talia Manuel Sicilia Voice 2014 ദ ഗ്രാൻഡ് ബുഡാപെസ്റ്റ് ഹോട്ടൽ Agatha Wes Anderson 2014 Muppets Most Wanted Ballet Dancer James Bobin Cameo 2014 Lost River Rat Ryan Gosling 2015 Stockholm, Pennsylvania Leia Dargon Nikole Beckwith 2015 ബ്രൂക്ക്ലിൻ എല്ലിഷ് ലേസി ജോൺ ക്രൗളി 2017 Loving Vincent Marguerite Gachet Dorota Kobiela Hugh Welchman 2017 ലേഡീ ബേർഡ് Christine "Lady Bird" McPherson Greta Gerwig 2017 On Chesil Beach Florence Ponting Dominic Cooke 2018 The Seagull Nina Zarechnaya Michael Mayer Completed 2018 Mary Queen of Scots Mary, Queen of Scots Josie Rourke Post-production ടെലിവിഷൻ Year Title Role Notes 2003–2004 The Clinic Rhiannon Geraghty 4 episodes 2005 Proof Orla Boland 4 episodes 2014 Robot Chicken Various Voice; 2 episodes 2017 Saturday Night Live Herself (host) Episode: "Saoirse Ronan/ U2 " അവലംബം പുറംകണ്ണികൾ Saoirse Ronan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് സർഷ്യ റോനൻ
സർവ്വവിജ്ഞാനകോശം ഇൻസ്റ്റിറ്റ്യൂട്ട്
കേരള സർക്കാരിന്റെ കീഴിൽ തിരുവനന്തപുരം ആസ്ഥാനമായി പ്രവർത്തിക്കുന്ന സ്ഥാപനമാണ് സർവ്വവിജ്ഞാനകോശം ഇൻസ്റ്റിറ്റ്യൂട്ട് .
മലയാള ഭാഷയിൽ സർവ്വവിജ്ഞാനകോശം തയ്യാറാക്കുക എന്നതാണ് ഈ സ്ഥാപനത്തിന്റെ പ്രധാന ലക്ഷ്യം.
1969 ലാണ് ഈ സ്ഥാപനം പ്രവർത്തനം ആരംഭിച്ചത്.
നിലവിൽ സർവ്വവിജ്ഞാനകോശത്തിന്റെ 15 വാല്യങ്ങൾ പുറത്തിറങ്ങിയിട്ടുണ്ട്.
1961-ൽ പട്ടം താണുപിള്ള മുഖ്യമന്ത്രിയായിരുന്ന കാലത്തു മലയാളത്തിൽ ഒരു വിജ്ഞാനകോശം നിർമ്മിക്കുന്നതിന് കേരളസർക്കാർ തീരുമാനിക്കുകയും ചീഫ് എഡിറ്ററായി പ്രൊഫ.എൻ.ഗോപാലപിള്ളയെ നിയമിക്കുകയും ചെയ്തു.
1969-ൽ ചേർന്ന എൻസൈക്ലോപീഡിയ കമ്മിറ്റിയുടെ തീരുമാനമാണ് ഇപ്പോൾ പ്രസിദ്ധീകരണം നടന്നു കൊണ്ടിരിക്കുന്ന 20 വാല്യങ്ങൾ ഉള്ള സർവ്വവിജ്ഞാനകോശത്തിന്റെ അടിസ്ഥാനം.
1972-ലാണ് ഒന്നാംവാല്യം പ്രസിദ്ധീകൃതമായത്.
ഇതുവരെ സർവ്വവിജ്ഞാനകോശം 1 മുതൽ 15 വരെയുള്ള വാല്യങ്ങൽ പ്രസിദ്ധീകരിച്ചുകഴിഞ്ഞു.
16ാം വാല്യം പണിപ്പുരയിലാണ്.
1 മുതൽ 10 വരെയുള്ള വാല്യങ്ങളുടെ നവീകരണവും പൂർത്തിയാക്കിക്കഴിഞ്ഞു.
പരിസ്ഥിതിവിജ്ഞാനകോശം, വാർഷികവിജ്ഞാനകോശം തുടങ്ങിയ നിരവധി ഏകവാല്യ വിജ്ഞാനകോശങ്ങൾ പ്രസിദ്ധീകരിക്കാനും ഇൻസ്റ്റിറ്റ്യൂട്ടിന് കഴിഞ്ഞിട്ടുണ്ട്.
കേരളസർക്കാർ മലയാളപുസ്തകവികസനസമിതിയുടെ ഏറ്റവും നല്ല റഫറൻസ് പുസ്തകത്തിനുള്ള സംസ്ഥാനപുരസ്കാരം മൂന്നുതവണ സർവ്വവിജ്ഞാനകോശം വാല്യങ്ങൾക്കു ലഭിച്ചിട്ടുണ്ട്.
അവലംബം ↑ സാംസ്‌കാരികകാര്യ വകുപ്പ്, കേരള സർക്കാർ 2019 ജൂലൈ 9 ന് ശേഖരിച്ചത് പുറം കണ്ണികൾ സർവ്വവിജ്ഞാനകോശം ഇൻസ്റ്റിറ്റ്യൂട്ടിന്റെ ഔദ്യോഗിക വെബ്സൈറ്റ് Archived 2019-07-01 at the Wayback Machine .
സർവ്വേക്കല്ല് (ചലച്ചിത്രം)
തോപ്പിൽ ഭാസി സംവിധാനം ചെയ്ത് 1976-ൽ പുറത്തിറങ്ങിയ മലയാള ചലച്ചിത്രമാണ് സർവ്വേക്കല്ല് .
കെ പി എ സി ലളിത, ലക്ഷ്മി , മാനവലൻ ജോസഫ്, മോഹൻ ശർമ്മ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
ജി ദേവരാജൻ സംഗീതസംവിധാനം നിർവഹിച്ചു അഭിനേതാക്കൾ KPAC ലളിത ലക്ഷ്മി മണവാളൻ  ജോസഫ് മോഹൻ  ശർമ്മ ശങ്കരാടി
സർവർ സാഹിബ് ഇംഗ്ലീഷ് വിലാസം https://ml.wikipedia.org/wiki/Sarvar_Sahib സർവർ സാഹിബ്
കേരളത്തിലെ പ്രമുഖനായ ഉർദു കവി.
1916 ൽ തൃശൂർ ജില്ലയിലെ കാട്ടൂരിൽ വെളിമ്പറമ്പിൽ അഹമ്മുവിൻറെയും വലിയകത്ത് ഫാത്തിമയുടേയും രണ്ടാമത്തെ മകനായി ജനിച്ചു.
സർവർ എന്നത് തൂലികാനമമാണ് , പൂർണനാമം സെയ്ദ് മുഹമ്മദ് എന്നായിരുന്നു.
മദ്രാസ് യൂണിവേഴ്സിറ്റിയുടെ അദീബെ ഫാസിൽ പ്രിലിമിനറി 1942-ൽ വിജയിച്ച് ഉർദു ബിരുദം നേടി.
ബിരുദം നേടിയ ഉടൻ തന്നെ തലശ്ശേരി ബ്രണ്ണൻ കോളേജിൽ താൽകാലികമായി നിയമിതനായി.
അതിനു ശേഷം തലശ്ശേരി സെൻറ് ജോസഫ് ഹൈസ്കൂളിൽ രണ്ടുവർഷം അദ്ധ്യാപകനായി.
1944 മുതൽ 1971ൽ വിരമിക്കുന്നത് വരെ മലപ്പുറം ഗവണ്മെൻറ് ഹൈസ്കൂളിൽ ഉർദു അദ്ധ്യാപകനായിരുന്നു.1940 ൽ ബാംഗ്ലൂരിലെ കൻറോണ്മെൻറ് മുഹമ്മദലി ഹാളിൽ ആദ്യത്തെ കവിത അവതരിപ്പിച്ചപ്പോയാണ് 'ഉസ്താദ്' എന്നർത്ഥം വരുന്ന സർവർ എന്ന തൂലികാനാമം അദ്ദേഹം സ്വീകരിച്ചത്.
പ്രധാന സാഹിത്യകൃതികൾ